rlitschk/wikidir huggingface dataset:
Dame Diana Rigg (* 20. Juli 1938 in Doncaster, England; † 10. September 2020) weer en britische Schauspelersche. Diana Rigg is in de 1960er Johren weltwiet bekannt worrn, as se in de britischen Feernsehreeg The Avengers („Mit Schirm, Charme und Melone“) de Rull vun de emanzipeerten, slagkräftigen un düchtig kloken Emma Peel speelt hett. In disse Rull weer se ehr Tiet um vele Johren vörrut: se fohr dorin flinke Autos, dröög jümmers de neeste Kledaasch – faken in Ledder, künn in’n Nahkamp ok de starksten Mannslüüd bikamen un wüss jümmers en Antwoort. Mit disse Rull weer se Vörbild för vele. För eher Rull hett se deelwies sogor sülvst an de Kledaasch mitarbeit. In’t Kino is se aver nich groot rutkamen. Ehr bekanntste Rull weer woll as Ehfro vun James Bond in den Film On Her Majesty’s Secret Service („Im Geheimdienst Ihrer Majestät“) vun 1969, de toeerst bi de Fans nich goot ankamen weer, later aver in de Fangemeen un bi de Kritikers to Acht kamen is. 1971 speel se in den Film The Hospital, in den se en impotenten Dokter dordör heelen de, dat se em dör ehr Snacken rünnermaken de. Üm de Naakt- un Sexszeen hett dat Schandaal geven.
Dat Domgymnasium Veern (Afkörten: Dog) is ene vun de öllste Scholen in Neddersassen. Dat Gymnasium in Veern bi de gotische Dom worr vör 1002 as Latienschool gründ’t. De Ünnerricht funn bit 1578 vermootlich direkt in’n Dom statt. De Direkter is Dorothea Blume. –1743: Heidtmann 1743–1778: Johann Kolle 1778–1794: Johann Christian Meier 1794–1815: Johann Georg Schilling 1816–1833: Ernst Ludwig Cammann 1833–1871: Hermann Gottlob Plaß –2008: Clemens-August Borgerding 2008–2017: Detlev Lehmann 2018–: Dorothea Blume Websteed vun de School (hoochdüütsch) Koordinaten:52° 55′ N, 9° 14′ O
Disse Artikel is man blots en Stubben. Du kannst Wikipedia helpen un em verbetern. De Echte Gripp, ok Virusgripp oder Influenza nömmt, is en Krankheit, bi de een sik ansteken kann. Utlööst warrt se vun Viren ut dat Geslecht Influenzavirus A oder B. Dat hannelt sik dor um en Süke bi Minschen bi. In de Alldagsspraak warrt de Naam Gripp faken ok bruukt, wenn een sik verküllt hett. Dor geiht dat denn avers egentlich um annere Virusinfektschonen bi, de düütlich harmloser aflopen doot. De Influenzaviren gifft dat in de ganze Welt un also kann een sik ok in de ganze Welt mit Gripp ansteken. De Influenza-C-Viren sett man blots selten en Virusgripp in Gang, ganz anners, as de A-Typen. Dat warrt vun de World Health Organization (WHO) taxeert, dat jedet Johr 10-20% vun de Inwahners vun de Welt vun en Gripp ansteken weert. De Influenzaviren höört to de Grupp vun de Orthomyxoviridae. Dat Virus kümmt in dat Lief rin dör de Schleinhaut vun de Atenwegen, vun den Mund un vun de Ogen. Vagelgripp A/H5N1 Swienegripp
Daniel P. Hanley (* 1955) is en US-amerikaanschen Filmeditor. Hanley arbeit tosamen mit sien Filmsnitt-Kolleeg Mike Hill, mit den tosamen he en lange Reeg vun Filmen vun den Speelbaas Ron Howard bearbeit hett. Nipp un nau ümfaat dat all Filmen, de Howard siet Night Shift (1982) maakt hett. Mit jemehr Arbeit harrn Hanley un Hill veel Spood, as dat de Utteken mit den Oscar 1995 wiest. För den Oscar weern se butendem ok nomineert för jemehrn Filmsnitt bi A Beautiul Mind (2001), Cinderella Man (2005) un Frost/Nixon (2008). De Partnerschop vun Hanley un Hill duert al lang an un ümfaat achteihn Filmen mit den Film Angels & Demons vun 2009 un is ünner Editoren womööglich eenmolig. Wichtig is dorför, dat de beiden en teemlich glieken Stil för sik funnen hebbt. Dorüm künnt se sik de Szenen vun een Film eenfach opdelen, ahn dat se sik op wat sünners spezialiseert hebbt. Hanley is as Liddmaat vun de beropen Sellschop American Cinema Editors utwählt worrn. Daniel P. Hanley is bit 2009 al ölven mol för hooch achte Filmpriesen vörslahn wesen, dorünner veermol för den Oscar. Wunnen hett he bit hüüt dree Priesen: 1996: den Oscar in de Kategorie Best Filmsnitt för Apollo
Handball is en Sportoort, bi de twee Mannschoppen gegenenaner speelt. Jede Mannschop besteiht ut söss Feldspelers un een Doorhöder. Dat Teel vun’t Handballspeel is, den Handball in dat Door vun de annern Maannschop to smieten un so ’n Door to maken. De Mannschop, de to’t Enn vun de Speeltiet de meisten Doren maakt hett, winnt dat hele Speel. De Speelteit is dorbi tweemol dörtig Minuten, bi Jöögdmannschoppen gifft dat körtere Tieten. Blangen den Hallenhandball, wat tomeist eenfack „Handball“ nöömt warrt, gifft dat noch twee annere Varianten. Een is de Feldhandball, de fröher veel fakener speelt worrn is. Dat annere is de Beachhandball, wat jümmer mehr Tosprook finnt. In de USA steiht de Begreep Handball för American Handball, wat aver en vullstännig annere Sportoort is. Spelen jüst so as Handball geev dat al in de Antike bi de Römers as to’n Bispeel Urania oder Harpastum (vun greeksch harpaston). Verschedene Fangspelen weern ok in’t Middelöller begäng. Man, dat egentlich Handballspeel hett sik eerst üm de Wenn vun’t 19. to’n 20. Johrhunnert ut verschedene Ballspelen as Nett-, Korf- oder Toornball entwickelt. Dorut sünd eerstmols Spelen entstahn, bi de op en Door smeten worrn is. Dat eerste Regelwark is 1906 vun den däänschen Schoolmeester
Richard Buckminster Fuller (Ökelnaam Bucky; * 12. Juli 1895 in Milton, Massachusetts, USA; † 1. Juli 1983 in Los Angeles, Kalifornien) weer ein US-amerikaanische Architekt, Konstrukteur, Designer un Schriewer. Buckminster Fuller is dor sien Domes oder geodätischen Kuppeln beröhmt worrn. Buckminster Fuller mek siene Buwarken nich as Kunst, män as Technik. Noh hem worr dat C-Isotop Fulleren nannt, wiels dat ene ähnelke Förm as Kuppelbuten hett. Die Aussichten der Menschheit (1968 by Edition Voltaire, Berlin) Bedienungsanleitung für das Raumschiff Erde (1969, översett 1973 Rowohlt Verlag, ISBN 90-5705-015-3) Erziehungsindustrie (1970 by Edition Voltaire, Berlin) Konkrete Utopie (1974 Econ Verlag, ISBN 3-430-12994-X) Grunch - Raubzug der Giganten (1985, Verlag für aussergewöhnliche Publikationen, ISBN 3-922367-15-1) Cosmography (1992, posthum)
Helmut Haller (* 21. Juli 1939 in Augsborg; † 11. Oktober 2012 in Augsborg) weer en düütsch Footballspeler. De Störmer un Middelfeldspeler fung mit dat Footballspelen 1948 bi den Vereen BC Augsburg an. As en vun de eerst düütsch Footballspeler nah Ludwig Janda, Horst Buhtz un Horst Szymaniak gung Haller 1962 nah Italien un wurr dor mit AC Bologna 1964 italieensch Meester. 1968 wessel he to Juventus Turin un wurr mit dissen Vereen 1972 un 1973 nochmals italieensch Meester. Dornah is he weer nah Augsburg torüchgahn, hett noch mal kört bis BSV Schwenningen speelt und 1979 sie Karriere bi den FC Augsburg utklingen laaten. Mit de Vereen hett he in’t Öller aber ok nichts mehr an’ Hoot. Helmut Haller hett van 1958 bis 1970 für Düütschland 33 Länderspelen makt un dorbi 13 Doren schaaten. 1962, 1966 un 1970 hett he ok an Football-Weltmeesterschapen deelnommen un is 1966 Viezweltmeester wurrn. Nah dat Enn’ vun sien Karriere weer he Trainer, Viezpräsident bi den FC Augsburg un Repräsentant för en Vereensutstatter un en Fohrtüüchinrichtungsfirma. He sülvst harr noch en Modebotique in Augsburg. Bi de Wahl to’n Stadtrat in Augsburg kreeg he för de lokal Wählervereenigung Freie Bürger Union 1996 aber nich genog Stimmen.
Disse Artikel is man blots en Stubben. Du kannst Wikipedia helpen un em verbetern. Vincent van Gogh (* 30. März 1853 in Zundert; † 29. Juli 1890 in Auvers-sur-Oise) weer en nedderlandsche Kunstmaler un Tekner. He is een vun de beröhmteste Malers ut de Nedderlannen, ok wenn dat in sien Tiet anners weer. 1886 trock Van Gogh na Paris, woans he de Impressionismus kennen leerde. He leevt bi sien Broder Theo, de Koopmann för Kunst weer. 1888 gung he noh Arles in de Provence to wahnen, in de Süden vun Frankriek. In siene Kunst harr he vele Farven. Van Gogh leevde in Arles ene Tiet lang tosamen mit Paul Gauguin, en franzöösche Moler. Bi ene Striederie sneed he sik en Ohr af. Van Gogh harr groate psychische Problemen un warr denn opnommen in en Krankenhuus in Saint-Rémy-de-Provence. 1890 trock he ut de Kliniek, üm in Auvers-sur-Oise bi Paris te wahnen. De 27. Juli 1890 schott Van Gogh sik in de Borst. He starv twee Dagen later. Vincent van Gogh. Mehr Biller, Videos oder Audiodateien to’t Thema gifft dat bi Wikimedia Commons. Vincent van Gogh: Biller un Breven (engelsch)
Dat new BAMBU is en Grootruumdiskothek in Niestadt in Holsteen. Öber 3000 Lüüd find dor to'n Fiern Platz op twei Stockwerken. Dat new BAMBU hett 4 Danzflächen, op den Hardstyle un Hardcore, sowie Black, Pop un Dance löppt. Bekannt is de Discothek för de gode Sound- und Lichtanloog un de top DJs. Hardstyle und Hardcore DJs wie Showtek, Evil Activities, Endymion, Headhunterz weern dor al to Gast. Mehrmols in Johr finn dor Grootveranstaltungen un Raves, wie The X-Mas Rave, Goliath, Resident E, The Oster Bunny Hunting Rave, The Summer Rave statt. new BAMBU
(637) Chrysothemis is en Asteroid ut de Hööftgördel, de an’n 11. März 1907 vun de US-amerikaansch Astronom Joel Hastings Metcalf in Taunton opdeckt wurrn is. De afsolute Helligkeit bedrocht 11,5. De Asteroid is nah Chrysothemis, de Dochter vun Agamemnon ut de greeksch Mythologie nömmt wurrn.
Lu Xun (鲁迅 un 魯迅=Lǔ Xùn, an un for sik 周樹人=Zhōu Shùrén; *25. September 1881 in Shaoxing; † 19. Oktober 1936 in Shanghai) weer en Schriever un en Intellektuellen ut China. He is en vun de wichtigsten Schrievers in dat 20. Johrhunnert in China ween. Dat gifft veel Lüde, de meent, he harr de Grundlaag för de moderne chinees'sche Literatur leggt. Schreven hett he in Baihua (白話) un ok in Klassisch Chinees'sch. Lu Xun hett Kortgeschichten schreven, he weer Rutgever, Översetter, Kritiker, Essayist un Dichter. In de 1930er Johren is he ankeken wurrn as Hööft vun de chinees'sche Liga vun Schrievers vun'n linken Flögel in Shanghai. Vun 1914 bit 1918 is Lu Xun in Peking ween un is dor, tohopen mit de Intellektuellen vun de Grupp vun den veerten Mai an de Peking-Universität (Beida) gegen Imperialismus un ole Traditschonen tokehr gahn. He hett en Hümpel Kortgeschichten rutbröcht unner den Naam Roop to'n Striet un Up de Söök. Dor hett he open över den sozialen Striet in schreven. Em güng dat üm de Fraag na de Klass, wo de Figuren tohöörn döen un dor üm, dat he de Gedanken vun de Upklärung ümsetten woll. Ok hett he sik mit Japan sien
Straßborg is de Hööftstadt vun de Region Elsass in’n Noordosten vun Frankriek. In de Stadt sülms wohnt bi 287.000 Lüde, mit de Gemeenden dor umto sünd dat bi 640.000 Inwahners. In Straßborg sitt en ganzen Barg vun Institutschonen vun de Europääsche Union: Europaraat, Europaparlament, Europääschen Gerichtshoff för Minschenrechten, Europääschen Börgerbeupdragten, Eurokorps un annere mehr. Vundeswegen versteiht sik de Stadt as „Hööftstadt vun Europa“ Bavenhen sitt in de Stadt de Präfektur vun dat Département Bas-Rhin. De Präfektur hett ok de Verwaltung vun de beiden Arrondissements Strasbourg-Campagne un Strasbourg-Ville in'e Hand. Düsse Arrondissements sett sik tohopen ut acht un tein Kantonen. Straßborg is de gröttste Stadt in't Elsass, in Bas-Rhin un in den Stadtverband Straßborg (CUS). De Stadt liggt an den Illstroom, de sik in de Gemarken vun de Stadt vertwiegen deit. Up de Grande Île (Groot Eiland) liggt de histoorsche Ooldstadt. De ööstlichen Stadtdelen mit den Haben grenzt an den Rhien. gegen dat franzöös’sche Öwer över up de düütsche Siet liggt de Stadt Kehl. In Straßborg geiht de Canal de la Marne au Rhin to Enn. De Stadt is updeelt in 14 Stadtdelen(Quartiers): ´ Population totale par sexe et âge regroupé (franzöös'sch) [1]; [2]; [3]
Strasbourg betekent Strasbourg, Stadt in dat Département Bas-Rhin, Frankriek, Strasbourg, Oort in Saskatchewan, Kanada, Strasbourg, Slachtschipp von de franzöösche Marien. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Horst Witzler (* 18. August 1932 in Wupperdaal) is en ehmalger düütsch Footballtrainer. Sien eerste Trainerstatschoon in’ Profifootball weern SV Arminia Hannover un Schwarz-Weiß Essen in de 60er Johren in de Regionalliga. Dorför harr he sück in’ Amateurbereich ünner annern dör sien Spood mit VfL Germania Leer, de he siet 1959 traineert harr, en Naam makt. Den Tipp to de Verpflichtung Witzlers harrn de Leeraner vun Hennes Weisweiler kreegen. In de Bundsliga traineer Witzler Borussia Dortmund (1970-71) un Rot-Weiss Essen (1973), de he 1973 in de Bundesliga torüchführt hett. In Belgien keem he to regionale Bekanntheit as mehrfak "Füerwehrmann" bi de tweet bzw. dartklassig A.S. Eupen (79/80, 1/86-86, 86/87).
Judith Arlene „ Judy“ Resnik (* 5. April 1949 in Akron, Ohio; † 28. Januar 1986 bi Cape Canaveral, Florida) weer en US-amerikaansch Astronaut, de bi de Challenger-Katastroph to Dood keem. Judy weer de Dochter vun Marvin un Sarah Resnik. Ofschoons hör Öllern jöödsch Inwanderer ut de Sowjetunion weer, hett Resnik den jöödschen Gloov nie leevt. Se hett 1966 hör Afsluss an de Firestone High School makt. In dat glieker Johr hebbt sück hör Öllern scheeden laaten. Se hett denn wieder studeert un zwar an de Carnegie Mellon University in Pittsburgh (Pennsylvania). De hett se 1970 mit en Diplom in Elektrotechnik afslooten. Dornah hett se bi RCA in Moorestown (New Jersey) un later in Springfield (Virginia) arbeidt, wo se unner annern an Radarsystemen as ok an Höhenforschungsraketen un Telemetriesystemen för de NASA arbeiten dee. 1974 wessel Resnik, de ok en bannig goode Konzertpianistin weer, an dat Labor för Neurophysiologie vun de US-Gesundheitsbehörde in Bethesda (Maryland). Nebenbi schreev se an de University of Maryland an hör Dokterarbeit in dat Fack Elektrotechnik, de se 1977 ok mit de Doktertitel afslooten hett. Glieks dornah nehm se en Stell in de Produktentwicklung vun Xerox in Kalifornien an. 1978 wurr se vun de NASA to’n
Pyrit (cheemsch: Iesen(II)-disulfid) is en Mineral, dat düchtig faken vörkummt un to de Mineralklass vun de Sulfiden mit de Mengdenproportschoon Metall : Swevel (Selen, Tellur) < 1 : 1 höört. Bekannt is dat Mineral ok ünner de Beteken Swevelkies oder Narrengold. Pyrit kristalliseert in’t kuubsche Kristallsystem mit de cheemschen Tohopensetten FeS2 un entwickelt vör allen idiomorphe Kristallen – dat sünd Kristallen mit vullstännige Utbilln vun de Egenfigur – in de Form vün Tardels oder Pentagondodekaeders. Ok Oktaeders un Disdodekaeders sünd verbreedt oder ok Kombinatschonen vun disse Formen. Pyrit is polymorph to Markasit. De metallsche Gleem un sien golden Klöör weren för den volksdömlichen hoochdüütschen Binaam Katzengold sorgt, wat vunt Woort Ketzer afleidt is. In’n engelschen Spraakruum seggt man fool’s gold dorto, wat soveel as Narrengold heet. Man Pyrit lett sik vun Gold licht ünnerscheden: Anners as echt Gold is Pyrit nich formbor un düütlich harder. An eenige Fundsteden kann Pyrit aver wohrhaftig lütte Mengden vun Gold bargen, de dorut en weertschopplich Goldierz maken künnen. Pyrit is en natürlichen Halfleider, bi den de Energielück twüschen dat Valenzband un dat Leddband dör den Inbo vun Frömdatomen rünnersett is. En Doteeren mit Arsen föhrt to en p-Halfleider. De Bandlück liggt twüschen 0,8 un
As Faststoff oder Fastkörper warrt in de Naturwetenschop de Materie betekent, de in faste Phaas vörliggt. Dorbi hannelt sik dat üm en Sünnerall vun kondenseerte Materie. In’n ingrenzten Sinn versteiht man dorünner en Stoff, de bi en Temperatur vun 20 °C in faste Phaas is, wobi de Beteken Faststoff in dissen Fall den Stoff typiseert un nich vun de Temperatur afhangt. De Egenschoppen vun en Faststoff ünnerscheedt sik dör de gegenseitigen Wesselwirken vun de Bostenen vun de Materie düchtig vun de Egenschoppen vun Lösen oder vun fre’e Deelken. En sünner’t Kennteken vun Faststoffen is de Bestännig vun de Orden (amorph oder kristallin), de jemehr Bostenen opwiest. In’n technischen Spraakbruuk hebbt Fastkörpers en sünnere Mindst-Utdehnen, de aver nich scharp defineert is. Dorna sünd Fastkörpers also makroskopische Körpers – in’n Ünnerscheed to mikroskopische Körpers. So gellt to’n Bispeel in’n Normalfall en Makromolekül för sik alleen noch nich as Fastkörper. Materie in’t Övergangsrebeet warrt Cluster nöömt. Man kann sik all Faststoffen vörstellen, as weern se ut Bostenen tosamensett. en Bosteen kann dorbi en enkelt Atom oder Molekül wesen, man ok en Koppel dorvun. Wenn all Bostenen vun de glieken Oort sünd, seggt man dorto Monostruktur, anners hannelt sik dat üm Heterostrukturen. En ÜNnerscheed
The Bourne Identity betekent The Bourne Identity, Roman vun Robert Ludlum ut dat Johr 1980, The Bourne Identity, Verfilmen vun den Roman ut dat Johr 1988, The Bourne Identity, Verfilmen vun den Roman ut dat Johr 2002. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
(747) Winchester is en Asteroid (Spektraalklass C) ut de Hööftgördel, de an’n 7. März 1913 vun de US-amerikaansch Astronom Joel Hastings Metcalf in Winchester opdeckt wurrn is. De afsolute Helligkeit bedrocht 7,69. De Asteroid is nah de Stadt nömmt wurrn, vun wo he opdeckt wurrn is.
George Walker Bush (* 6. Juli 1946 in New Haven, Connecticut, USA) is en US-amerikaanschen Politiker vun de Republikaners. He weer vun 2000 bit 2009 de 43. Präsident vun de USA. Sien Vader, George Herbert Walker Bush weer vun 1989 bet 1993 Präsident. Bush woss in Texas as Deel vun ene riek Familie op. Vun 1964 bet 1968 studeer he an de Yale-Universität in sien Gebortsstadt New Haven. He müss nich no de Vietnam-Orloog gohn. He drunk veel Alkohol, män dat warr ännert, wiels he 1986 to de Methodistenkark bekehrt warr. 1995 warr he Gouverneur vun Texas. In siene Amtstied as Präsident weren an den 11. September 2001 de Al Qaida-Anslag op dat World Trade Center in New York (Terroranslääg vun den 11. September 2001). George W. Bush hett in vele Länner en slecht Ansehn, wiels he en Krieg tegen de Taliban in Afghanistan un ok en Krieg tegen den Irak vun Saddam Hussein maakt hett, ofschoonst he keen Mandat vun de UNO kregen hett. Präsidenten vun de USA George Washington | John Adams | Thomas Jefferson | James Madison | James Monroe | John Quincy Adams | Andrew Jackson | Martin van Buren | William Henry Harrison | John
The Bourne Identity is en US-amerikaansche Literaturverfilmen ut dat Johr 2002. Speelbaas vun dissen Actionfilm weer Doug Liman, de Hööftrullen weern vun Matt Damon un Franka Potente speelt. De Film bassert op den Bestseller mit glieken Naam vun Robert Ludlum. De Geschicht is later wietermaakt worrn mit de Filmen The Bourne Supremacy (2004), The Bourne Ultimatum (2007) un The Bourne Legacy (2012). De Film fangt op en Fischerboot an, woneem de Fischers en Mann ut dat Middelmeer tehn doot, de sien Bewusstsien verloren hett. In sien Rüch finnt de Sanitäter an Boord twee Kugeln, de den Mann darpen hebbt, un butendem en lütt Redschopp, de ünner de Huutstickt un mit en Laser de Tall vun en Swiezer Banksluttfack anwiest. De frömme Mann kummt wedder to sik, man he weet nich wokeen he is un wat he in sien Leven doon hett. Na twee Weken geiht he an Land un föhrt eertmol na Zürich in de Hapen, dat he sien egen Identität wedder op de Spoor kummt. In dat Sluutfack finnt he en Pistool, Geld in verschedene Soorten un grote Mengden un en half Dutz namaakte Utwiesen. De eerste Pass, den he apensleiht is de US-amerikaansch. Dorin finnt he den Naam
Dothias Wiarda (* 1565 in’t Westlauwersches Freesland; † 20. Februar 1637 in Sandhörst) weer af 1611 Kanzler in Oostfreesland. Wiarda studeer an de Universität Basel, wo he 1592 to’n Doktor beider Rechte promovierte. 1595 wurr he in Tosommenhang mit de Emder Revolution de eerste Syndikus vun de Stadt Emden. 1603 wessel he up de Siet vun Graf Enno III. un wurr gräflich Rat. Johannes Althusius folg hüm up as Syndikus vun de Stadt Emden. 1611 wurr Wiarda as Nahfolger vun Thomas Franzius to’n Kanzler nömmtt. He kreeg en free Wahnung up dat Wienhuus in Auerk un amteer hier bit to sien Dood 1637. Graf Ulrich II. hett dornah 1637 Arnold von Bobart (1585-1653) as Kanzler nah Oostfreesland beropen. Biographisch Lexikon för Oostfreesland: Dothias Wiarda von Walter Deeters Geschichte Ostfrieslands von 1570-1751 von Onno Klopp 1856 De Familie Wiarda Wiarda in de Katalog vun de Deutsche Nationalbibliothek
Robert Tesche (* 27. Mai 1987 in Wismar) is en düütsch Footballspeler. De offensiv Middelfeldspieler, de ok as Störmer insett wurrn kann, fung 1993 mit dat Footballspelen bi de Vereen VfL Mennighüffen an. To de Saison 2001/02 wessel Tesche in de Jöögdafdeelen vun Arminia Bielefeld. Siet Anfang vun de Speeltied 2006/07 gehör he to de tweete Mannschap. Ünner Arminia-Trainer Ernst Middendorp wurr Tesche in den Profi-Kader beropen. Sien eerst Bundsligaspeel hett he an’ 30. März 2007 in en Speel tegen Borussia Dortmund makt, bit he in de 67. Minüt utwesselt wurr. In’ Mai 2007 ünnerschreev Tesche en Profiverdrag för de eerste un tweete Bundsliga, de för dree Johren gellen sull. Anfang Juli 2009 wurr de Verdrag aber in beidsiedig Invernehmen uplöst, wiel Tesche to’n Hamborger SV wesseln wull. An 5. Juli 2009 hett he dor en bit to’n 30. Juni 2012 gültigen Verdrag. För Bielefeld hett he 48 Bundsligaspelen makt un dorbi 3 Doren schaaten. Af den 15.01.2013 speelt he för Fortuna Düsseldörp. 2014 is he to den engelschen Vereen Nottingham Forest wesselt. hsv.de: "Der HSV ist für mich ein Traum" Robert Tesche bi Fußballdaten.de
Christine Koch geb. Wüllner, (* 23. April 1869 in Herhagen/Essel; † 18. April 1951 in Smalmereg-Bracht) was en plattdüütschen Schrievers uit’m Siuerlanne. Werke. Teil 1. Gedichte in sauerländischer Mundart. (Bearb. vun Peter Bürger u. a.). Fredeburg, 1992, ISBN 978-3-922659594 Werke. Teil 2. Erzählungen und andere Prosa in sauerländischer Mundart. Fredeburg, 1994, ISBN 978-3-930271245 Schieferbergbaumuseum Schmallenberg-Holthausen (Hrsg): Schmallenberger Köpfe. Schmallenberg, 1985. Knoppe, Willy: Orientierungssuche in einer regionalen Sprachform. Göttingen: Cuvillier, 2005. List vun plattdüütschen Schrieverschen Informationen zur Christine-Koch-Gesellschaft Indrag tou Christine Koch in't westfäälsch Autorenlexikon Normdaten: GND: 116264446 (OGND, AKS) | LCCN: no2017164997 | VIAF: 213393121/ 77062721, 213393121 | Wikipedia-Personensöök
Paul Cézanne (* 19. Januar 1839 in Aix-en-Provence; † 22. Oktober 1906 in Aix-en-Provence) weer en okzitaansche Maler. Sien Warken sünd moderner denn de Biller vun anner Molers vun de Tiet. Dat warrt seggt dat he al enige Elementen vun de Kubismus harr. Cézanne warr in Aix-en-Provence boren. Do warr he Fründ vun Émile Zola. Cézanne studeerde Juristeree. 1862 gung he tosamen mit Zola nao Paris. In Paris keem he in Kontakt mit de Impressionisten. In 1863 exposeerde he op de Salon des Refusés in Paris. In 1869 leerde he Hortense Fiquet kènnen, de ok in de Molerie an’t Wark weer. Mit ehr leevt he in de Düütsch-Franzöösche Oorlog int Dörpke l’Estaque bi Marseille. Sien Söhn Paul worr 1872 geboren in Paris. In dat sülve Johre weer he an’t Wark mit Camille Pissarro in Auvers-sur-Oise. Hier lehrde he ok Vincent van Gogh kennen. Van 1897 gung Cézanne permanent in Aix-en-Provence to wahnen. De 22. Oktober 1906 starf Paul Cézanne in Aix. Paul Cézanne: Über die Kunst, Gespräche mit Gasquet. Herausgegeben von Walter Hess, in: Rowohlts Klassiker der Literatur und der Wissenschaft, hrsg. von Ernesto Grassi, Rowohlt Verlag Hamburg 1957; Mäander Kunstverlag, Mittenwald 1980, ISBN 3-88219-058-2 (Joachim Gasquet: Cézanne. 1921) Paul